अंते सुंदरानिकी
अंते सुंदरानिकी (तेलुगु: అంటే సుందరానికి; हिन्दी अनुवाद: सुन्दर के बारे में!) सन् 2022 की एक भारतीय तेलुगू भाषा की रोमांटिक कॉमेडी फ़िल्म है। फ़िल्म के लेखक तथा निर्देशक विवेक अथरेया हैं। मैथ्री मूवी मेकर्स द्वारा निर्मित इस फ़िल्म में नानी और नाज़रिया नाज़िम (तेलुगू डेब्यू) मुख्य अभिनय भूमिका में हैं। फ़िल्म में एक अंतरधार्मिक जोड़े (सुंदर और लीला) की कहानी है, जो झूठ बोलकर अपने माता-पिता को अपनी शादी के बारे में समझाने की कोशिश करते हैं लेकिन खुद को और अधिक जटिल परिस्थितियों में पाते हैं। अंते सुंदरानिकी 10 जून 2022 को सिनेमाघरों में जारी हुई और इसे दर्शकों से सकारात्मक समीक्षाएँ मिली। यह फ़िल्म घरेलू बॉक्स-ऑफिस पर असफल रही, हालाँकि इसने विदेश में अच्छा प्रदर्शन किया।